Inggih karana statusipun sih-tresna ingkang kados mekaten wau, keparenga ing kalodhangan sakmenika kula ngandharaken prakawis jinis-inising sih-tresna wau ingkang tundhonipun sageda kangge cepengan anggen kita njingglengi kanthi leres (bener) lan pener tumuju dhumateng pangajab kita. Namung, sakderengipun atur andharan prakawis jinis-jinis wau, keparenga kula mratelaken sesambetan ingkang raket antawisipun “bandha” kalihan “manah” (ingkang kebak ing pangangen-angen). Pratela menika dados wewujudanipun sawenehing bandhanipun tiyang Jawi – bandha ingkang linangkung-langkung ingkang mboten saged kakerta aji.